Europos socialinio fondo agentūra

2016 m. liepos 13 d. Renginio organizavimo fiksuotojo įkainio nustatymo tyrimo ataskaita

2017 m. rugpjūčio 2 d. redakcija

**Europos socialinio fondo agentūra**

|  |
| --- |
| **RENGINIO ORGANIZAVIMO FIKSUOTOJO ĮKAINIO NUSTATYMO**  **TYRIMO ATASKAITA** |
| *2016 m. liepos 13 d.* |

**I. ĮVADAS**

Renginio organizavimo fiksuotojo įkainio nustatymo tyrimu (toliau – Tyrimas) nustatomas renginio organizavimo išlaidų fiksuotasis įkainis.

Šio fiksuotojo įkainio nustatymo tikslas – supaprastinti 2014–2020 m. periodo Europos Sąjungos struktūrinių fondų bendrai finansuojamų Europos socialinio fondo lėšomis projektų administravimą. Taikant šį fiksuotąjį įkainį pareiškėjams bus lengviau planuoti projekto išlaidas rengiant paraiškas, o projektų vykdytojams paprasčiau atsiskaityti už projekto lėšų panaudojimą.

Atliekant Tyrimą vadovautasi šiais apibrėžimais:

**Projektas** – iš Europos Sąjungos struktūrinių fondų lėšų bendrai finansuojamas projektas, kaip jis apibrėžtas Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 2.27 punkte.

**Renginys** – konferencija, seminaras, susitikimas ir pan., skirtas Projekto rezultatų sukūrimui ar viešinimui, vykstantis Lietuvoje.

**Dalyvis** – Projekto veiklose dalyvaujantis asmuo.

**2015 m. rinkos kainų tyrimas** – Europos socialinio fondo agentūros užsakymu atlikto UAB „CIVITTA“ 2015 m. gruodžio 15 d. Vidutinių rinkos įkainių tyrimo indeksuoti duomenys.[[1]](#footnote-1)

**2017 m. rinkos kainų tyrimas** – Europos socialinio fondo agentūros užsakymu atlikto UAB „CIVITTA“ 2017 m. gegužės 8 d. ESF projektuose perkamų paslaugų kainų tyrimo duomenys.[[2]](#footnote-2)

Nustatytą fiksuotąjį įkainį pagal poreikį gali taikyti visos institucijos, administruojančios Europos Sąjungos struktūrinių fondų lėšas, kurių administruojamuose projektuose bus numatytos renginio organizavimo išlaidos.

Tyrimas atliktas šiais etapais:

**I etapas.** Tyrimo metodikos parengimas.

**II etapas**. Duomenų analizė naudojant SPSS statistics programą.

**III etapas.** Tyrimo rezultatų apibendrinimas.

Tyrimą atliko Europos socialinio fondo agentūra (toliau – Agentūra).

**II. TYRIMO METODIKA**

Nustatant renginio organizavimo fiksuotuosius įkainius naudoti dokumentai ir duomenų šaltiniai:

1. 2015 m. rinkos kainų tyrimo indeksuoti[[3]](#footnote-3)duomenys;

2. 2017 m. rinkos kainų tyrimo duomenys.

Šiais tyrimais buvo nustatytos salės su įranga (mikrofono, nešiojamo kompiuterio, multimedijos ir kitos susijusios įrangos) nuomos (toliau – salės nuoma su įranga)[[4]](#footnote-4), kavos pertraukėlės ir pietų, renginio moderatoriaus paslaugų[[5]](#footnote-5) vidutinės rinkos kainos (toliau – tyrimų duomenys). Naudojant tyrimų duomenis, apskaičiuojamas Renginio organizavimo fiksuotasis įkainis atsižvelgiant į renginio dalyvių skaičių (kai renginio dalyvių skaičius: iki 25 asm. (maža grupė); nuo 26 iki 50 asm. (vidutinio dydžio grupė); nuo 51 iki 100 asm. (didelė grupė); 101 ir daugiau asm. (labai didelė grupė))[[6]](#footnote-6), renginio trukmę (kai renginys 4 val. ir 8 val.)[[7]](#footnote-7), renginio kalbą (kai renginio pagrindinė kalba lietuvių arba anglų).

Vadovaujantis Rekomendacijų dėl projektų išlaidų atitikties Europos Sąjungos struktūrinių fondų reikalavimams, patvirtintų 2014−2020 metų Europos Sąjungos struktūrinių fondų investicijų veiksmų programos valdymo komiteto, sudaryto Lietuvos Respublikos finansų ministro 2007 m. gruodžio 18 d. įsakymu Nr. 1K-376 „Dėl Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014−2020 metų Europos Sąjungos struktūrinių fondų investicijų veiksmų programos valdymo komitetų sudarymo“, 2014 m. liepos 4 d. protokolu Nr. 34 (toliau – Rekomendacijos), 135 p. projekto veiklose dalyvaujančių asmenų mokymų (renginių) išlaidos apmokamos atsižvelgiant į mokymuose (renginiuose) dalyvavusių asmenų skaičių. Taip pat šio punkto 2 dalyje nurodyta, kad, jeigu mokymuose (renginyje) nedalyvavo daugiau nei 15 proc. planuoto dalyvių skaičiaus, be pateisinamos priežasties, išlaidos kompensuojamos tik už tuos dalyvius, kurie realiai dalyvavo numatytuose mokymuose, išskyrus mokymų (renginio) organizavimo išlaidas, kurios tiesiogiai nepriklauso nuo mokymų (renginio) dalyvių skaičiaus (pavyzdžiui, salės nuoma, technikos nuoma, lektoriaus atlyginimas ir pan.), jeigu tokios išlaidos išlaidų pagrindimo ir (ar) jų apmokėjimo įrodymo dokumentuose arba projekto vykdytojo pateikiamoje pažymoje yra nurodytos atskira suma. Atsižvelgiant į Rekomendacijose detalizuotus išlaidų kompensavimo principus bei įvertinus tyrimuose tirtų objektų variantus ir klasifikacijas, Renginio organizavimo fiksuotąjį įkainį sudarančios išlaidos suskirstytos į dvi grupes:

Renginio organizavimo išlaidos (moderatoriaus paslaugos kaina, salės nuoma su įranga), nepriklausančios nuo dalyvių skaičiaus;

Renginio dalyvio maitinimo išlaidos (kavos pertraukėlės ir pietų išlaidos), priklausančios nuo dalyvių skaičiaus.

Vadovaujantis šiuo grupavimu išanalizuotos renginio organizavimo ir renginio dalyvio maitinimo išlaidų vidutinės rinkos kainos, kurios sudarys Renginio organizavimo fiksuotąjį įkainį.

**II.1. Renginio organizavimo išlaidų vidutinių rinkos kainų nustatymo metodika**

Renginio organizavimo išlaidas sudaro renginio moderatoriaus paslaugos, salės nuomos su įranga vidutinės rinkos kainos, kai renginio trukmė 4 val. ir 8 val. arba atitinkamai 0,5 d. ir 1 d.[[8]](#footnote-8)

Nustatant renginio moderatoriaus paslaugos vidutines rinkos kainas vadovautasi 2015 m. rinkos kainų tyrime nustatyta renginio moderatoriaus 4 val. ir 8 val. 2017 m. indeksuota paslaugos vidutine rinkos kaina (1 lentelė)[[9]](#footnote-9). 2015 m. rinkos kainų tyrimo imtis yra reprezentatyvi, naudoti vidutiniai dydžiai apskaičiuoti medianos būdu (2017 m. indeksuoti), nes duomenų skirstiniai nėra normalūs. Atsižvelgiant į tai, šiame tyrime nustatytos renginio moderatoriaus paslaugos vidutinės kainos yra tinkamos Renginio organizavimo fiksuotajam įkainiui nustatyti.

**1 lentelė. Renginio moderatoriaus paslaugos vidutinė rinkos kaina pagal renginio kalbą, trukmę ir grupės dydį (toliau - VM), Eur**

|  |  |  |  |
| --- | --- | --- | --- |
| **Paslauga** | **Grupės dydis** | **Kaina be PVM** | **Kaina su PVM** |
| ***Renginys lietuvių kalba, trukmė 4 val.*** | ***Maža grupė*** | 448,00 | 542,08 |
| ***Renginys lietuvių kalba, trukmė 4 val.*** | ***Vidutinio dydžio grupė*** | 533,40 | 645,41 |
| ***Renginys lietuvių kalba, trukmė 4 val.*** | ***Didelė grupė*** | 746,70 | 903,51 |
| ***Renginys lietuvių kalba, trukmė 4 val.*** | ***Labai didelė grupė*** | 848,10 | 1026,20 |
| ***Renginys lietuvių kalba, trukmė 8 val.*** | ***Maža grupė*** | 725,40 | 877,73 |
| ***Renginys lietuvių kalba, trukmė 8 val.*** | ***Vidutinio dydžio grupė*** | 853,40 | 1032,61 |
| ***Renginys lietuvių kalba, trukmė 8 val.*** | ***Didelė grupė*** | 1202,80 | 1455,39 |
| ***Renginys lietuvių kalba, trukmė 8 val.*** | ***Labai didelė grupė*** | 1274,80 | 1542,51 |
| ***Renginys anglų kalba, trukmė 4 val.*** | ***Maža grupė*** | 469,40 | 567,97 |
| ***Renginys anglų kalba, trukmė 4 val.*** | ***Vidutinio dydžio grupė*** | 640,10 | 774,52 |
| ***Renginys anglų kalba, trukmė 4 val.*** | ***Didelė grupė*** | 829,40 | 1003,57 |
| ***Renginys anglų kalba, trukmė 4 val.*** | ***Labai didelė grupė*** | 848,10 | 1026,20 |
| ***Renginys anglų kalba, trukmė 8 val.*** | ***Maža grupė*** | 792,10 | 958,44 |
| ***Renginys anglų kalba, trukmė 8 val.*** | ***Vidutinio dydžio grupė*** | 1066,80 | 1290,83 |
| ***Renginys anglų kalba, trukmė 8 val.*** | ***Didelė grupė*** | 1280,10 | 1548,92 |
| ***Renginys anglų kalba, trukmė 8 val.*** | ***Labai didelė grupė*** | 1288,70 | 1559,33 |

**Pastaba:** Renginio moderatoriaus paslaugoms taikytas 21 proc. PVM tarifas.Jei Projekto vykdytojui ar partneriui PVM netinkamas finansuoti iš Projekto lėšų, tai renginio moderatoriaus paslaugos kaina imama be PVM.

Salės nuomos su įranga vidutinėms rinkos kainoms naudojami 2017 m. atlikto rinkos kainų tyrimo duomenys.

Remiantis 2017 m. rinkos kainų tyrimo duomenimis apskaičiuotos mažų, vidutinių, didelių ir labai didelių salių nuomos vidutinės rinkos kainos kai renginio trukmė 4 val. ir 8 val.[[10]](#footnote-10)

Šiame tyrime neatsižvelgiama į salės nuomos kainų pasiskirstymą pagal vietovės tipą, kadangi tyrimo pirminių duomenų analizė parodė, jog ryšys tarp salės nuomos kainų ir vietovės tipo yra nežymus (koreliacijos koeficientas tarp mažos salės nuomos kainos ir vietovės tipo lygus -0,162, tarp vidutinio dydžio salės nuomos kainos ir vietovės tipo lygus -0,154, tarp didelės salės nuomos kainos ir vietovės tipo lygus -0,147, tarp labai didelės salės nuomos kainos ir vietovės tipo lygus -0,400 ).

Atsižvelgiant į tai, kad visų grupių atvejais (mažoms, vidutinio dydžio, didelėms ir labai didelėms salėms) apskaičiuoti aritmetiniai vidurkiai nėra patikimi, o standartiniai nuokrypiai palyginus su apskaičiuotais aritmetiniais vidurkiais yra santykinai dideli (kai trukmė 4 val. vidurkio ir standartinio nuokrypio santykis: mažų salių nuomos kainų - 0,90; vidutinio dydžio salių nuomos kainų - 0,83; didelių salių nuomos kainų - 0,91; labai didelių salių nuomos kainų - 0,97, kai trukmė 8 val. vidurkio ir standartinio nuokrypio santykis: mažų salių nuomos kainų - 0,95; vidutinio dydžio salių nuomos kainų - 0,85; didelių salių nuomos kainų - 0,76; labai didelių salių nuomos kainų - 0,87), nustatant salės nuomos su įranga vidutines rinkos kainas naudotos duomenų eilučių medianos (2 lentelė). Šis dydis yra patikimesnis ir mažiau jautrus kraštutinėms reikšmėms nei aritmetinis vidurkis. Salės nuomos su įranga kainų statistinė duomenų analizė ir histogramos pateikiamos 2 priede.

**2 Lentelė. Salės su įranga nuomos vidutinė rinkos kaina pagal salės dydį ir renginio trukmę, (toliau – VS), Eur**

|  |  |  |
| --- | --- | --- |
| **Paslauga** | **Kaina be PVM** | **Kaina su PVM** |
| ***Mažos salės nuoma su įranga, trukmė 4 val.*** | 66,06 | 79,93 |
| ***Vidutinės salės nuoma su įranga, trukmė 4 val.*** | 75,05 | 90,81 |
| ***Didelės salės nuoma su įranga, trukmė 4 val.*** | 99,17 | 120,00 |
| ***Labai didelės salės nuoma su įranga, trukmė 4 val.*** | 162,86 | 197,06 |
| ***Mažos salės nuoma su įranga, trukmė 8 val.*** | 99,08 | 119,89 |
| ***Vidutinės salės nuoma su įranga, trukmė 8 val.*** | 118,60 | 143,51 |
| ***Didelės salės nuoma su įranga, trukmė 8 val.*** | 148,00 | 179,08 |
| ***Labai didelės salės nuoma su įranga, trukmė 8 val.*** | 235,54 | 285,00 |

**Pastaba:** Salės nuomos paslaugai taikytas 21 proc. PVM tarifas. Jei Projekto vykdytojui ar partneriui PVM netinkamas finansuoti iš Projekto lėšų, tai salės nuomos kaina imama be PVM.

**II.2. Renginio dalyvio maitinimo išlaidų vidutinių rinkos kainų nustatymo metodika**

Renginio dalyvio maitinimo išlaidas (toliau – maitinimo išlaidos) mokymuose sudaro kavos pertraukėlių ir pietų išlaidos.

Maitinimo išlaidų vidutinėms rinkos kainoms naudojami 2017 m. atlikto rinkos kainų tyrimo duomenys.

Šiame tyrime neatsižvelgiama į maitinimo išlaidų pasiskirstymą pagal vietovės tipą, kadangi pirminių duomenų analizė parodė, kad ryšys tarp maitinimo paslaugų kainų ir vietovės tipo yra labai nežymus (koreliacijos koeficientas tarp kavos pertraukėlės kainos ir vietovės tipo lygus -0,085, tarp pietų kainos ir vietovės tipo - 0,045).

Remiantis gautais duomenimis apskaičiuotos maitinimo išlaidų vidutinės reikšmės: aritmetiniai vidurkiai (kavos pertraukėlių – 2,58 Eur, pietų – 7,37 Eur), standartiniai nuokrypiai (kavos pertraukėlių – 1,67, pietų – 3,64) bei medianos (kavos pertraukėlių – 2,15 Eur, pietų – 6,50 Eur). Kadangi apskaičiuotas aritmetinis vidurkis visais atvejais nėra patikimas dydis, nes standartinis nuokrypis yra santykinai didelis palyginus su apskaičiuotu aritmetiniu vidurkiu (aritmetinio vidurkio ir standartinio nuokrypio santykiai atitinkamai lygūs 0,65 ir 0,49), nustatant maitinimo vidutines rinkos kainas naudotos duomenų eilučių medianos (3 lentelė). Šis dydis yra patikimesnis ir mažiau jautrus kraštutinėms reikšmėms nei aritmetinis vidurkis. Maitinimo kainų statistinė duomenų analizė ir histogramos pateikiamos 3 priede.

**3 lentelė. Kavos pertraukėlės/-ių**  **ir pietų vidutinė rinkos kaina (toliau - VK ir VP), Eur**

|  |  |  |
| --- | --- | --- |
| **Maitinimo paslaugos** | **Kaina be PVM** | **Kaina su PVM** |
| ***1 kavos pertraukėlė 1 asm., kai renginio trukmė 4 val.*** | 2,15 | 2,60 |
| ***2 kavos pertraukėlės 1 asm., kai renginio trukmė 8 val.*** | 4,30 | 5,20 |
| ***Pietūs 1 asm.*** | 6,50 | 7,87 |

**Pastaba:** Maitinimo paslaugoms taikytas 21 proc. PVM tarifas**.** Jei Projekto vykdytojui ar partneriui PVM netinkamas finansuoti iš Projekto lėšų, tai kavos ir pietų kaina imama be PVM.

Atsižvelgiant į renginio trukmę (4 val. ar 8 val.) pasirenkama vienos kavos pertraukėlės arba dviejų kavos pertraukėlių kaina asmeniui. Pietų išlaidos tinkamos finansuoti projekto lėšomis, kai renginio trukmė 8 val.

**III. TYRIMO REZULTATAI**

Atsižvelgiant į Tyrimo I ir II dalyse išdėstytą informaciją, Renginio organizavimo fiksuotasis įkainis apskaičiuojamas pagal žemiau pateiktą formulę. Renginio organizavimo kaina priklauso nuo renginio kalbos ir trukmės, dalyvių skaičiaus, todėl atsižvelgiant į tai, Renginio organizavimo fiksuotasis įkainis (FĮRO) apskaičiuojamas pagal formulę:

**FĮRO = (VM+VS )[[11]](#footnote-11) + (VK+ VP) \* D[[12]](#footnote-12),** kur

**VM** – Renginio moderatoriaus paslaugos vidutinė rinkos kaina (1 lentelė);

**VS** – Salės nuomos su įranga vidutinė rinkos kaina (2 lentelė);

**VK**– Kavos pertraukėlės/-ių vidutinė rinkos kaina (3 lentelė);

**VP**– Pietų vidutinė rinkos kaina (3 lentelė);

**D** – Renginio dalyvių skaičius.

**IV. NUSTATYTŲ FIKSUOTŲJŲ DYDŽIŲ TAIKYMAS**

Nustatytą Renginio organizavimo fiksuotąjį įkainį numatoma taikyti Europos socialinio fondo administruojamose 2014–2020 m. Europos Sąjungos (toliau – ES) struktūrinių fondų (toliau – SF) programavimo periodo veiklose, kurių įgyvendinimui projektuose bus numatytos renginių organizavimo išlaidos Lietuvoje. Tyrimo ataskaitoje nurodytas Renginio organizavimo fiksuotasis įkainis taip pat gali būti naudojamas ir kitų Lietuvos institucijų, administruojančių ES SF lėšas, kai finansuojamos renginių organizavimo išlaidos tyrime nustatytomis sąlygomis. Taikant projektuose Renginio organizavimo fiksuotąjį įkainį privaloma įsitikinti, kad šios išlaidos nebus vienintelės projekto išlaidos ir visa paslauga nebus įsigyjama vykdant viešąjį pirkimą.

Atsižvelgiant į 2015 m. rinkos kainų tyrime pateikiamas rekomendacijas duomenų atnaujinimui, moderatoriaus paslaugos vidutinės kainos perskaičiuojamos naudojant kombinuotą indeksą. Kiekvienų n-tųjų metų 𝐼𝑛𝑑𝑒𝑥𝑛 reikšmė yra apskaičiuojama pagal šią formulę[[13]](#footnote-13) :

𝐼𝑛𝑑𝑒𝑥𝑛=(0,3∗𝐼𝑛𝑑e𝑥\_𝑆𝑉𝐾𝐼𝐾/𝐼𝑛𝑑𝑒𝑥\_𝑆𝑉𝐾𝐼0)+(0,7∗𝐼𝑛𝑑𝑒𝑥\_𝐷𝑈𝐼𝐾/𝐼𝑛𝑑𝑒𝑥\_𝐷𝑈𝐼0)[[14]](#footnote-14), kur

𝐼𝑛𝑑𝑒𝑥𝑛 - Indeksavimo rodiklio Index reikšmė n – aisiais metais;

𝑆𝑉𝐾𝐼 - bendrasis infliacijos lygis;

𝐼𝑛𝑑𝑒𝑥\_𝑆𝑉𝐾𝐼 - Lietuvos Respublikos statistikos departamento skelbiamas Lietuvos Respublikos suderintas vartotojų kainų indeksas[[15]](#footnote-15);

𝐼𝑛𝑑𝑒𝑥\_𝑆𝑉𝐾𝐼𝐾 - Indekso skaičiavimo metu Lietuvos statistikos departamento duomenų bazėje paskelbta paskutinė (naujausia) indekso rodiklio reikšmė;

𝐼𝑛𝑑𝑒𝑥\_𝑆𝑉𝐾𝐼0 - Bazinio mėnesio Lietuvos statistikos departamento duomenų bazėje paskelbta indekso rodiklio reikšmė;

𝐷𝑈𝐼 - žmogiškųjų išteklių darbo užmokestis;

𝐼*n*𝑑𝑒𝑥\_𝐷𝑈𝐼 - Lietuvos Respublikos statistikos departamento skelbiamas Lietuvos Respublikos darbo užmokesčio (mėnesinio) indeksas[[16]](#footnote-16);

𝐼*n*𝑑𝑒𝑥\_𝐷𝑈𝐼𝐾 - Indekso skaičiavimo metu Lietuvos statistikos departamento duomenų bazėje paskelbta paskutinė (naujausia) indekso rodiklio reikšmė;

𝐼𝑛𝑑𝑒𝑥\_𝐷𝑈𝐼0 - Bazinių metų Lietuvos statistikos departamento duomenų bazėje paskelbta indekso rodiklio reikšmė.

Moderatoriaus paslaugos vidutinis rinkos įkainis vėlesniais laikotarpiais yra apskaičiuojamas pagal šią formulę:

𝑃𝑛=𝑃𝑛0×𝑃𝐼𝑛𝑑𝑒𝑥𝑛 , kur:

𝑃𝑛 - Vidutinis rinkos įkainis indeksuota verte n – taisiais metais;

𝑃𝑛0 - Vidutinio rinkos įkainio reikšmė bazinį mėnesį;

P𝐼𝑛𝑑𝑒𝑥𝑛 - apskaičiuota n-tųjų metų indekso reikšmė.

Kiekvienų n-tųjų metų mėnesiui yra taikomas vienodas indeksas P𝐼𝑛𝑑𝑒𝑥𝑛.

Atsižvelgiant į 2017 m. rinkos kainų tyrime pateikiamas rekomendacijas duomenų atnaujinimui, salės nuomos su įranga, maitinimo vidutinės kainos bus perskaičiuojamos pagal Lietuvos statistikos departamento teikiamą (viešą) informaciją. Salės nuomos su įranga kainos atnaujinimui taikomas COICOP[[17]](#footnote-17) klasifikatorius 11.2.0 Apgyvendinimo paslaugos (S), maisto paslaugų kainos atnaujinimui pasirenkamas COICOP klasifikatorius 11.1.1 Restoranai, kavinės ir panašios įstaigos (S). Kadangi duomenys yra mėnesiniai, siekiant įvertinti visų metų vidurkį bus pasirenkamas 12-os mėnesių laikotarpis.

Tyrimų duomenys perskaičiuojami vieną kartą per metus, bet ne vėliau kaip iki einamųjų metų I ketvirčio pabaigos ir atitinkamai atnaujinami tyrimo duomenys, o tyrimo ataskaita bus išdėstoma nauja redakcija, nurodant naujos redakcijos įsigaliojimo datą. Pasikeitus PVM įstatyme nustatytam PVM tarifui bus perskaičiuojamos vidutinės rinkos kainos su PVM bei tyrimo ataskaita išdėstoma nauja redakcija taip pat.

Už Tyrimo atnaujinimą atsakinga Agentūra.

Projekto išlaidoms, kurios apmokamos taikant fiksuotąjį įkainį, apskaičiuotą pagal šioje Tyrimo ataskaitoje nurodytą formulę, pagrįsti, projekto vykdytojas su mokėjimo prašymu turi pateikti pažymą dėl renginio organizavimo išlaidų fiksuotojo įkainio apskaičiavimo (5 arba 6 Priedas), renginio programą, dalyvių sąrašus su parašais. Nauja tyrimo redakcija taikoma planuojamoms pasirašyti projektų sutartims ir jau įgyvendinamiems projektams, jeigu konkrečios priemonės projektų finansavimo sąlygų apraše nenumatyta kitaip.

**V. PRIEDAI**

1. Renginio moderatoriaus paslaugos kainų be PVM statistinė duomenų analizė ir histogramos.
2. Salės nuomos su įranga kainų be PVM statistinė duomenų analizė ir histogramos.
3. Maitinimo kainų be PVM statistinė duomenų analizė ir histogramos.
4. Pažyma dėl renginio organizavimo išlaidų fiksuotojo įkainio apskaičiavimo (kai Projekto vykdytojui ar partneriui PVM tinkamas finansuoti iš Projekto lėšų).
5. Pažyma dėl renginio organizavimo išlaidų fiksuotojo įkainio apskaičiavimo (kai Projekto vykdytojui ar partneriui PVM netinkamas finansuoti iš Projekto lėšų).

1. 2015 m. rinkos kainų tyrimo duomenys pateikiami ataskaitos 1 priede (paslaugos kainų statistinė duomenų analizė ir histogramos). [↑](#footnote-ref-1)
2. 2017 m. rinkos kainų tyrimo duomenys skelbiami Europos socialinio fondo agentūros svetainėje <https://www.esf.lt/lt/susisiekite-su-mumis/dokumentai/paraiskos-rengimas/88> . [↑](#footnote-ref-2)
3. Rinkos kainos atnaujintos taikant kombinuotą kainų indeksą, kaip tai rekomenduojama UAB „CIVITTA“ 2015 m. gruodžio 15 d. atliktame Vidutinių rinkos įkainių tyrimo. [↑](#footnote-ref-3)
4. Dauguma konferencijų sales nuomojančių viešbučių, konferencijų centrų ir kitų subjektų pasiūlymai dažniausiai apima salės su įranga įkainį, todėl tyrimo apimtyje konferencijų įrangos nuomos kaina nebuvo atskiriama, o pasiūlymai, gauti iš respondentų, apėmė abi paslaugas. [↑](#footnote-ref-4)
5. Renginio moderatoriaus paslauga skirta konferencijų vedimui arba vadovavimui darbui grupėse. [↑](#footnote-ref-5)
6. Kainų grupavimas pasirinktas įvertinus tai, kad 2015 m. rinkos kainų tyrime nustatant renginio paslaugos vidutines rinkos kainas pagal tikslinės grupės dydį išskirtos 4 moderatoriaus paslaugų kainų grupės: įprastai kaina diferencijuojama “klasės” dydžio auditorijai (iki 25 asmenų), vidutinėms grupėms (21–50 asmenų bei 51–100 asmenų) ir didelėms grupėms (virš 100 asmenų). Atsižvelgiant į tai vidutinė rinkos kaina grupuojama: mažoms grupėms (iki 25 asmenų), vidutinėms grupėms (nuo 26 iki 50 asmenų), didelėms grupėms (nuo 51 iki 100 asmenų) ir labai didelėms grupėms (101 ir daugiau asmenų). [↑](#footnote-ref-6)
7. Renginio trukmė : 4 val. = 0,5 dienos; 8 val.= 1 diena. [↑](#footnote-ref-7)
8. Galima Renginio trukmė (4 val. arba 8 val.) pasirinkta atsižvelgiant į 2007-2013 m. periodu projektuose vykusių renginių dažniausia planuojamą renginio trukmę. [↑](#footnote-ref-8)
9. Indeksas apskaičiuotas pagal IV Tyrimo dalyje nurodytą formulę: Indekso reikšmė = (0,3 \* SVKI2016-12 / SVKI2015-12) + (0,7 \* DUI2016-12 / DUI2015-12) = (0,3 \*101,75/99,95)+(0,7\*134/123,20) = 1,066766338 [↑](#footnote-ref-9)
10. Kainų grupavimas pasirinktas atsižvelgiant į moderatoriaus paslaugos kainų grupavimą, vidutinė rinkos kaina grupuojama: mažoms salėms (iki 25 asm.), vidutinėms salėms (nuo 26 iki 50 asm.), didelėms salėms (nuo 51 iki 100 asm.) ir labai didelėms salėms (101 ir daugiau asm.). [↑](#footnote-ref-10)
11. Atsižvelgiant į tai, kad salės ir įrangos nuomos kainų duomenų šaltinis yra konferencinių viešbučių arba kitų konferencijų vietų pardavimo vadybininkai, šių paslaugų įkainiai galimi taikyti tik tuo atveju, jeigu įsigyjama nuomos paslauga. Nuosavo turto eksploatavimo atveju salės ir įrangos nuomos vidutinės rinkos kainos formulėje nenurodomos, o Renginio organizavimo fiksuotasis įkainis nustatomas be šių kintamųjų. Šios išlaidos gali būti apmokamos deklaruojant realiąsias vykdymo išlaidas. [↑](#footnote-ref-11)
12. 4 val. trukmės renginyje numatoma 1 kavos pertraukėlė. 8 val. trukmės renginyje numatomos 2 kavos pertraukėlės ir pietūs. Formulė gali būti naudojama tik su tais dydžiais, kurie aktualūs projektui. [↑](#footnote-ref-12)
13. 2015 m. rinkos kainų tyrimo rekomendacija - kiekvienam 12 mėnesių laikotarpiui nuo bazinio mėnesio (2015 m. gruodžio mėn.) rekomenduojama nustatyti atnaujintas vidutinių rinkos įkainių reikšmes, jas indeksuojant. Indeksų reikšmės turi būti apskaičiuojamos kiekvienų n-tųjų metų pradžioje ir yra naudojamos n-tųjų metų skaičiavimuose. Pirmiesiems metais, vertinant nuo bazinio mėnesio (t. y. 2016 metams), įkainiai nėra indeksuojami. [↑](#footnote-ref-13)
14. Formulėje nurodyti kiekvieno indekso svertiniai koeficientai (0,3 ir 0,7) grindžiami ekspertų vertinimu ir profesine patirtimi, viešojo sektoriaus sudaromų ilgalaikių sutarčių indeksavimui taikoma metodika: Tyrime nagrinėtos paslaugos) yra labiau priklausomos nuo žmogiškųjų išteklių darbo užmokesčio (DUI), nei bendrojo infliacijos lygio (SVKI), todėl DUI rodikliui suteikiamas didesnis svertinis koeficientas. [↑](#footnote-ref-14)
15. <https://osp.stat.gov.lt/statistiniu-rodikliu-analize#/> Parinktys: Ūkis ir finansai (makroekonomika)/ Kainų indeksai, pokyčiai ir kainos/Suderinti vartotojų kainų indeksai/Suderinti vartotojų kainų indeksai pagal pastovius mokesčių tarifus (2015 m. – 100) [↑](#footnote-ref-15)
16. <https://osp.stat.gov.lt/statistiniu-rodikliu-analize#/> Parinktys: Gyventojai ir socialinė statistika/Darbo apmokėjimas ir darbo sąnaudos/Darbo apmokėjimo rodikliai (ketvirtiniai ir metiniai)/Darbo užmokestis/Darbo užmokesčio indeksas(mėnesinis) [↑](#footnote-ref-16)
17. Lietuvos statistikos departamentas. Centrinė klasifikatorių duomenų bazė (CKDB). Prieiga per internetą: <https://osp.stat.gov.lt/klasifikatoriai/?portletFormName=FPKL500&classifier-version=102> [↑](#footnote-ref-17)